open-index/open-wikipedia-markdown huggingface dataset:
Suomuorakas

**Suomuorakas** voi tarkoittaa seuraavia:

* Männynsuomuorakas (*Sarcodon squamosus*)
* Kuusensuomuorakas (*Sarcodon imbricatus*)
* Suomuorakkaat (*Sarcodon*)
Ernesto Revé

**Ernesto Revé** (s. 26. helmikuuta 1992) on kuubalainen kolmiloikkaaja.

Revé jäi ilman tulosta vuoden 2009 alle 18-vuotiaiden MM-kilpailuiden karsinnassa. Seuraavana vuonna hän voitti hopeaa alle 20-vuotiaiden MM-kilpailuissa tuloksella 16,47 metriä. 10. kesäkuuta 2011 Revé loikki Havannassa 17,40 metriä sivuten Pedro Pérezin alle 20-vuotiaiden Keski-Amerikan ja Karibian ennätystä.

Sopotin sisäratojen MM-kilpailuissa 2014 Revé sijoittui alun perin toiseksi halliennätyksellään 17,33, mutta hän nousi myöhemmin voittajaksi kun kilpailun alkuperäinen voittaja Ljukman Adams hylättiin dopingin takia. Pan-Amerikan kisoissa 2015 Revé sijoittui kolmanneksi.

Ennätyksensä 17,58 Revé hyppäsi Havannassa 7. helmikuuta 2014.

## Lähteet
*
*

### Viitteet
Seidi

**Seidi** on suomalainen harvinainen naisen etunimi. Sen oletetaan tulevan Sarah-nimen hellittelymuodosta Sadie, joka ääntyy *seidi*. Arvellaan, että nimi kulki Suomeen Amerikan-siirtolaisten kautta. Nimi on ollut yleisin Pohjanmaalla, josta onkin muutettu Amerikkaan laajamittaisemmin kuin muilta Suomen alueilta. Seidi on ollut Suomessa nimenä vuoden 2019 loppuun mennessä noin 570 henkilöllä. Suosionsa huipussa nimi oli vuosina 1900–1919, jolloin sen sai 166 tyttöä.

## Tunnettuja Seidejä

* Seidi Haarla (s. 1984), näyttelijä
* Seidi Valtokari (1914–2007), näytelmäkirjailija

## Lähteet
Steve Kean

**Stephen "Steve" Kean** (s. 30. syyskuuta 1967) on skotlantilainen jalkapallovalmentaja ja entinen pelaaja. 

Keanin pelaajaura alkoi Celticissä, jossa hän pääsi pelaamaan vain muutaman ottelun. Sen jälkeen Kean pelasi muun muassa Swansea Cityssä ja portugalilaisessa Académica de Coimbrassa. Keanin ura pelaajana päättyi 27-vuotiaana loukkaantumiseen.

Pelaajauran jälkeen Kean ryhtyi valmentajaksi. Ensimmäiseksi hän toimi yhtenä Readingin valmentajista, minkä jälkeen hän oli Chris Colemanin kakkosvalmentajana Fulhamissa, Real Sociedadissa ja Coventry Cityssä. Elokuussa 2009 Kean siirtyi Blackburn Roversin kakkosvalmentajaksi Sam Allardycen alaisuuteen. Keanistä tuli Blackburnin päävalmentaja, kun Allardyce sai potkut joulukuussa 2010. Aluksi hänen sopimuksensa oli kauden loppuun, mutta jo kuukautta myöhemmin sopimusta jatkettiin vuoteen 2013 asti. Keanin johdolla Blackburn putosi kauden 2011/12 päätteeksi Valioliigasta. Epäsuositulle Keanille vaadittiin potkuja jo putoamiskaudella, mutta hän sai jatkaa päävalmentajana myös syksyllä 2012. Lopulta paineet kävivät liian suuriksi ja Kean jätti tehtävänsä lokakuun alussa 2012. 

## Lähteet

## Aiheesta muualla
* Steve Keanin valmennustilastot Soccerbase.com
Piera (nimi)

**Piera** on etunimi. Saamenkielisessä almanakassa se on miehen nimi. Nimipäivänä on siellä 29. kesäkuuta, sama päivä kuin Beahkkálla, Bedarilla, Begálla, Bidellä, Biehtárilla, Bieralla ja Biettellä. Nämä nimet ovat Pietarin vastineita. Piera on Suomessa ollut käytössä alle 90 ihmisen etunimenä.

Piera on myös kalliota tarkoittava naisen etunimi, muunnos Petrasta (kreikka) tai Pierettestä (ranska).

## Tunnettuja Pieroja
* Piera Borsani (1909–1960), italialainen yleisurheilija ja koripalloilija
* Piera Coppola (s. 1968), yhdysvaltalainen ääninäyttelijä
* Piera Degli Esposti (1938–2021), italialainen näyttelijä
* Piera Klemetinpoika Helander, *Pedar Jalvi* (1888–1916), saamelaiskirjailija
* Piera Martell (s. 1943), sveitsiläinen laulaja
* Piera Pistono (s. 1938), italialainen säveltäjä
* Piera Tizzoni (s. 1940), italialainen yleisurheilija

## Kuvitteellisia Pieroja

* Piera, päähenkilö Marco Ferrerin ohjaamassa draamaelokuvassa *[[Storia di Piera]]*

## Lähteet
Piera

**Piera** on:

* Piera, kunta Kataloniassa
* Piera, etunimi

## Sukunimenä
* Antoni Ribas i Piera (1935–2007), espanjalainen elokuvaohjaaja
* Fermín Martín Piera (1954–2001), espanjalainen luonnonhistorioitsija
* Julia Piera (s. 1970), espanjalainen runoilija 
* Pascale Piera (s. 1967), ranskalainen poliitikko ja europarlamentaarikko
* Vicente Piera (1903–1960), espanjalainen jalkapalloilija
Chase Tower (Chicago)

**Chase Tower** on pilvenpiirtäjä Chicagon kaupungissa Illinoisin osavaltiossa Yhdysvalloissa. Rakennustyöt alkoivat vuonna 1964 ja ne valmistuivat vuonna 1969. Rakennus on 60-kerroksinen ja 259 metriä korkea. Rakennus on tarkoitettu toimistokäyttöön.

## Lähteet
Piltti

**Piltti** on suomalainen etunimi. Sitä on käytetty sekä tyttöjen että poikien nimenä. Piltti on ollut käytössä nimenä jo ennen 1900-lukua, ja sen käyttö on jatkunut 2000-luvulle saakka. Nimi oli yleisimmillään aikavälillä 1940–1959, jolloin se annettiin yhdeksälle tytölle ja alle viidelle pojalle.

Yleisnimenä sana piltti tarkoittaa pientä lasta. Sanaa on käytetty melkein yksinomaan kirjakielessä, lähinnä uskonnollisessa ja runokielessä. Sana esiintyy Raamatussa ja Kalevalassa.

Piltti on myös lastenruokamerkki. Alun perin Piltti oli vuonna 1958 lanseerattu lasten ihovoide, josta merkki siirrettiin Jalostajan lastenruokiin 1961.

## Tunnettuja Pilttejä
* Piltti Heiskanen, suomalaissyntyinen yhdysvaltalainen diplomaatti

## Lähteet
Pomeliina

**Pomeliina** on suomalainen naisen etunimi. Sen etymologiaa ei tiedetä varmasti, mutta sen on arveltu tulevan muinaisroomalaiseen mytologiaan liittyvästä Pomonasta. Pomeliinaa käytettiin Suomessa Väestörekisterikeskuksen Nimipalvelun tietojen mukaan ensimmäistä kertaa aikavälillä 1980–1999, jolloin se annettiin nimeksi 28:lle tytölle. Vuosina 2000–2009 nimettiin kahdeksan tyttöä Pomeliinaksi ja vuonna 2010 alle viisi.

## Lähteet
Ihanelma

**Ihanelma** on suomalainen naisen etunimi. Nimipäivänä oli Suomen almanakassa 10. joulukuuta vuosina 1929–1949. Nimen muoto yhdistää sen esimerkiksi Anelmaan ja Sanelmaan. Iha- oli tavallinen alku 1800-luvulla ehdotettujen uusien etunimien kohdalla, ja esimerkiksi Ihalempi on ollut myös käytössä. 

Ihanelma on annettu Suomessa nimeksi alle 1&nbsp;046:lle henkilölle. Vuoteen 1899 mennessä oli Väestörekisterikeskuksen Nimipalvelun tietojen mukaan alle 187 henkilöä nimetty Ihanelmaksi. Vuosina 1900–1919 kyseisen nimen sai 468 ihmistä. Tämän jälkeen suosio lähti laskuun, joka jatkui aina 1900-luvun loppuun saakka. 2000-luvulla sen suosio on noussut, joskin edelleen se on nuorten naisten ja tyttöjen nimenä erittäin harvinainen: Aikavälillä 1980–1999 Ihanelmia nimettiin kymmenen, mutta vuosina 2000–2009 nimen suosiossa koettiin nousu, sillä se annettiin 20:lle tytölle, ja 2010-luvulla 4. toukokuuta 2015 mennessä 16:lle.

## Lähteet
35 East Wacker

**35 East Wacker** tai **Jewelers' Building** on 159,41 metriä  korkea uusklassiseen tyyliin rakennettu pilvenpiirtäjä Chicagon kaupungissa Illinoisin osavaltiossa Yhdysvalloissa. Rakennuksessa on 40 kerrosta. Rakennuksen aikaisempia nimiä ovat olleet muun muassa *Pure Oil Building* ja *North American Life Building*. Rakennusta alettiin rakentaa vuonna 1925 ja se valmistui vuonna 1927. Rakennuksen ovat suunnitelleet arkkitehdit Frederick P. Dinkelberg  ja Joachim G. Giaver.

## Lähteet
Niini (etunimi)

**Niini** esiintyy suomen kielessä sekä etu- että sukunimenä. Etunimenä se on harvinainen naisennimi. Se voi tulla luonnosta ja viitata niinipuuhun eli metsälehmukseen. Se kuitenkin saattaa myös olla muunnos joistain muista nimistä, joihin lukeutuvat Niina, Ninna ja Ninian. Niini on annettu Suomessa etunimeksi alle 158:lle henkilölle. Suosituimmillaan nimi oli aikavälillä 1900–1919, jolloin sen sai 42 tyttöä. Nimeä käytetään edelleen; esimerkiksi vuosien 2000–2009 aikana se annettiin kuudelletoista tytölle.

## Lähteet
Piri (nimi)

**Piri** on henkilönnimi, joka esiintyy sekä etu- että sukunimenä. Suomalaisena miehen etunimenä se on käsitetty Birger-nimen lyhentymäksi. Ortodoksinen kalenteri yhdistää sen Spiridoniin. Lisäksi Piri on naisten kohdalla joskus johdettu kutsumanimenä Pirkko-nimestä. Piri on Suomessa ollut etunimenä alle 60 henkilöllä. Sukunimenä se oli marraskuun 2025 lopussa 471 suomalaisella henkilöllä.

## Tunnettuja Piri-nimen kantajia
* Piri etunimenä:
** Piri Reis, alk. *Hajdi Muhammad*  (1466–1554), osmanien laivaston amiraali ja kartantekijä
** Piri Weepu (s. 1983), uusiseelantilainen rugbynpelaaja
* Piri sukunimenä:
** Jukka Piri (s. 1985), suomalainen väkivaltarikollinen
** Kati Piri (s. 1979), alankomaalainen poliitikko ja europarlamentaarikko
** Markku Piri (s. 1955), suomalainen tekstiilitaiteilija
** Pentti Piri (k. 1597), suomalainen nuijasodan kapinapäällikkö
** Santtu Piri, suomalainen työläisrunoilija
* Piri taitelijanimenä:
** Piri, oik. *Sophie Leigh McBurnie* (s. 1999), englantilainen muusikko, lauluntekijä ja tuottaja
** Kari ”Piri” Eloranta (s. 1956), suomalainen jääkiekkoilija, jalkapalloilija ja valmentaja

## Katso myös
* Pirilä
* Pirinen

## Lähteet
Bobby Deol

**Bobby Deol** (oik. **Vijay Singh Deol**; s. 27. tammikuuta 1969 Bombay) on intialainen näyttelijä. Hän esiintyy Bollywood-elokuvissa. Hän on näyttelijä Dharmendran poika ja näyttelijä Sunny Deolin veli.

## Yksityiselämä
Bobby Deol meni naimisiin Tanya Ahujan kanssa 30. toukokuuta 1996. Heillä on kaksi poikaa, Aryaman ja Dharam.

## Filmografia

## Lähteet

## Aiheesta muualla

* 
*
Pihlajakehrääjä

**Pihlajakehrääjä** (*Trichiura crataegi*) on loppukesän ja alkusyksyn vaatimaton, mutta usein yleinen yöperhoslaji. Vanhemmassa kirjallisuudessa se tunnetaan orapihlajakehrääjänä.

## Koko ja ulkonäkö
Pihlajakehrääjä kuuluu yleensä kookkaiden karvakehrääjien heimon pienikokoisempiin edustajiin, sillä perhosen siipiväli on 28&ndash;35&nbsp;mm. Ulkonäöltään se on vaatimattoman harmaa, karvainen perhonen ja värin sävy vaihtelee yksilöittäin. Lisäksi lajilla on useita sekä ulkonäöltään että elintavoiltaan poikkeavia muotoja. Siivet vaikuttavat perhosen tukevaan ruumiiseen nähden pieniltä. Etusiivet ovat tasaisen harmaat ilman mainittavaa kuviointia. Ainoastaan siiven keskisarka erottuu leveänä, muuta siipeä tummempana poikkivyönä. Keskisaran reunat ovat usein hieman tummemmat ja siiven kärkiosassa on heikosti erottuva, tummempi poikkiviiru. Takasiivet ovat tasaväriset ilman kuviointia. Naaraat ovat koiraita vaaleampia ja yksivärisempiä. Perhosen ruumis on tuuheakarvainen ja koiraan tuntosarvet ovat näyttävästi kaksoiskampamaiset.

## Levinneisyys ja lentoaika
Pihlajakehrääjän levinneisyysalue kattaa jokseenkin koko Euroopan ja jatkuu idässä Venäjän poikki Venäjän kaukoitään saakka. Suomessa sitä tavataan yleisenä koko maassa, mutta yksilömäärässä on hyvin suuria vuosittaisia vaihteluja. Keski-Suomessa se on muuta maata harvinaisempi. Perhonen lentää elokuun alusta pitkälle syyskuuhun, pohjoisessa lento alkaa jo kesäkuun loppupuolelta

## Elinympäristö ja elintavat
Varsinkin lehti- ja sekametsissä ja niiden pensaikkoisilla lähistöillä elävä perhoslaji. Sitä tavataan kuitenkin jopa tunturipaljakoilla, kunhan siellä kasvaa toukan ravinnoksi kelpaavia kasveja. Perhoset lepäävät päivät ja lähtevät lentoon illan hämärryttyä. Lento kestää illan ja päätyy puolen yön jälkeen. Perhoset lentävät valolle, mutta naaraat ovat valolle tulleissa yksilöissä yleensä selvänä vähemmistönä.

Naaras munii 90&ndash;150 munaa parinkymmenen munan ryhminä melko korkealle oksistoon ja kuhunkin munaryhmään jää teräviä karvoja naaraan takaruumiista. Naaras kuolee heti saatuaan kaikki munat laskettua. Toukkia voi tavata toukokuusta kesäkuun lopulle. Toukat ovat aktiivisia enimmäkseen päivisin. Ne eivät piilottele vaan luottavat karvaisuutensa tuomaan suojaan saalistajia vastaan.
Toukka koteloituu tiiviin, harmaanruskean kotelokopan sisään.

Muna on yleensä talvehtiva elämänvaihe. Pohjoisilla alueilla kehitys on kuitenkin monivuotinen, jolloin laji talvehtii ensin pienenä toukkana ja toisen kerran kotelona.

## Ravintokasvi
Toukka elää monilla lehtipuilla, erityisesti kuitenkin ruusukasveilla kuten pihlajilla (*Sorbus*) ja kirsikoilla (*Prunus*). Varvuista kelpaavat ainakin vaivaiskoivu (*Betula nana*) sekä mustikka (*Vaccinium myrtillus*) ja juolukka (*Vaccinium uliginosum*)

## Lähteet

## Aiheesta muualla
* toukka
Comayagua (departementti)

**Comayagua** on departementti Hondurasin länsiosassa. Sen pinta-ala 5&nbsp;124 km² ja väkiluku 442&nbsp;300 asukasta (VL2013). Aluehallinnon toisella tasolla Comayaguan departementti jakautuu 21 kuntaan (municipalities). Hallinnollisena keskuksena toimii Comayagua (92&nbsp;883 as., 2013). Muista kaupungeista mainittakoot Siguatepeque (60&nbsp;910 as.). 

Departementti on perustettu vuonna 1825. Sen maatalous tuottaa  tomaattia, kurkkua, kaalia, sipulia, sokeriruokoa, kahvia, riisiä ja maissia. Myös karjanhoitoa harjoitetaan.

## Lähteet

## Aiheesta muualla
Perunkirkupöllönen

**Perunkirkupöllönen** (*Megascops koepckeae* eli *Otus koepckeae*) on pöllöihin kuuluva lintu. Sitä tavataan Perussa. Sen elinpiiriä ovat subtrooppiset ja trooppiset kosteat vuoristoiset alueet 2&nbsp;500–4&nbsp;500 metrin korkeudessa.

## Lähteet

## Aiheesta muualla
*The Owl Pages
Colón (departementti)

**Colón** on departementti Hondurasin pohjoisosassa. Sen  pääkaupunki on Trujillo, pinta-ala 8&nbsp;257 km2 ja  vuoden 2010 asukasluku 293&nbsp;500 asukasta.  Departementti on perustettu vuonna 1881. Sen maatalouden tärkeitä tuotteita  ovat banaanit, appelsiinit, maissi, sokeriruoko, riisi, maniokki ja palmuöljy.

## Lähteet
Copán (departementti)

**Copán** on departementti Hondurasin luoteisosassa. Sen  pääkaupunki on Santa Rosa de Copán, pinta-ala 3&nbsp;203 km2 ja  vuoden 2010 asukasluku 362&nbsp;200 asukasta.  Departementti on perustettu vuonna 1893. Sen maatalouden tärkeitä tuotteita  ovat banaanit, sokeriruoko, maissi, appelsiinit, riisi, kahvi ja karjataloustuotteet.

## Lähteet
Francisco Morazán (departementti)

**Francisco Morazán** on departementti Hondurasin keskiosassa. Sen pinta-ala 7&nbsp;946 km2 ja  väkiluku 1,509 miljoonaa asukasta. Väkiluvultaan se on Hondurasin toiseksi suurin departementti Cortésin departementin jälkeen. Hallinnollinen keskus on maan pääkaupunki Tegucigalpa (996&nbsp;658 as., 2013). 

Departementti on perustettu vuonna 1881. Sen maatalouden tärkeitä tuotteita ovat sokeriruoko, banaani, maissi, tomaatti, kaali, salaatti, durra ja kahvi. Myös kauppa ja teollisuus työllistävät tällä alueella.

## Lähteet

## Aiheesta muualla
Françafrique

**Françafrique** on termi, jolla viitataan Ranskan ja sen entisten afrikkalaisten siirtomaiden suhteisiin. Termin sävy oli alkuun myönteinen, mutta nykyisin sillä kuvataan ahneuden ja kähminnän verkostoa, joka koostuu Ranskan ja näiden maiden eliitistä. Tämän verkoston perustajiin luetaan Charles de Gaulle, joka maiden itsenäistyessä halusi pitää siellä kiinni Ranskan vahvasta poliittisesta ja taloudellisesta asemasta. Hänen jälkeensä Ranskan poliittinen johto on pysynyt samalla linjalla. Suhteista on ollut hyötyä muun muassa Yhdistyneiden kansakuntien (YK) äänestyksissä, joissa entisiltä siirtomailta on tullut tukea. 

## Katso myös
* Ranskan yhteisö

## Lähteet
Jääpallon SM-sarjakausi 1982–1983

**Jääpallon Suomen mestaruus 1983** ratkaistiin kaksinkertaisen sarjan päätteeksi pelatuilla play off -otteluilla. Mestaruuden voitti Oulun Luistinseura.

## Mestaruussarja
### Sarjataulukko

KemPa putosi sarjasta suoraan. Veiterä säilyi karsinnan jälkeen. Sarjaan nousi Jyväskylän Seudun Palloseura.

### Runkosarjan parhaat maalintekijät

## Välierät
Välierät pelattiin kaksiosaisina ja ne aloitettiin runkosarjassa heikommin menestyneen kotikentällä. 

## Pronssiottelu

## Loppuottelut
Loppuottelut pelattiin paras kolmesta. ensimmäinen ottelu runkosarjassa heikommin sijoittuneen ja kaksi seuraavaa paremmin sijoittuneen kotikentällä.

## Lopulliset sijoitukset

## Suomen mestarit
**OLS:n joukkue** Jukka Palinsaari, Jouni Taskila, Kalevi Immonen, Tuomo Lämsä, Jari Löthman, Juha Niemikorpi, Ilkka Alatalo, Timo Okkonen, Jukka Ohtonen, Matti Alatalo, Kari Moilanen, Ari Kuokkanen, Risto Kontturi, Eero Hamari, Asko Eskola, Jari Surakka. Valmentaja Reijo Karppinen.

## Lähteet
* Urheilumme Kasvot 13, sivu 59.
Patrick Makau

**Patrick Makau Musyoki** (s. 2. maaliskuuta 1985) on kenialainen kestävyysjuoksija.

Makau sijoittui vuonna 2007 toiseksi maantiejuoksun MM-kilpailuissa puolimaratonilla ja voitti kultaa joukkuekilpailussa. Seuraavana vuonna hän sijoittui puolimaratonin MM-kilpailuissa myös toiseksi ja voitti kultaa joukkuekilpailussa. Molemmilla kerroilla henkilökohtaisen kilpailun voitti Zersenay Tadese.

Ensimmäisen maratoninsa Makau juoksi Rotterdamissa 2009, jolloin sijoittui neljänneksi ajalla 2.06.14. Vuonna 2010 hän voitti Rotterdamin maratonin ajalla 2.04.48 ja Berliinin maratonin ajalla 2.05.08. Vuonna 2011 hän sijoittui Lontoon maratonilla kolmanneksi ajalla 2.05.45. Syyskuussa 2011 hän voitti Berliinin maratonin maailmanennätysajalla 2.03.38. Hänen 30 kilometrin väliaikansa 1.27.38 alitti myös entisen maailmanennätyksen. Molempien matkojen aikaisemmat maailmanennätykset olivat Haile Gebrselassien nimissä. Wilson Kipsang rikkoi syyskuussa 2013 Berliinin maratonilla Makaun maailmanennätyksen juostuaan ajan 2.03.23.

Nairobissa joulukuussa 2011 pidetyssä palkintotilaisuudessa Makau nimettiin vuoden urheilupersoonallisuudeksi Keniassa.

## Henkilökohtaiset ennätykset
:Lähde: IAAF
* 3 000 metriä: 7.54,50 (2007)
* 10 kilometriä: 27.27 (2007)
* 15 kilometriä: 41.30 (2009)
* 20 kilometriä: 56.13 (2007)
* puolimaraton: 58.52 (2009)
* 25 kilometriä: 1.13.18 (2011)
* 30 kilometriä: 1.27.38 (2011)
* maraton: 2.03.38 (2011)

## Lähteet
Kehitysmaayhdistys Pääskyt

**Kehitysmaayhdistys Pääskyt ry** on Suomen vanhimpia sitoutumattomia kehitysyhteistyöjärjestöjä. Pääskyt on vuodesta 1964 lähtien tukenut ja tehnyt kehitysyhteistyötä Etelän kansalaisjärjestöjen kanssa sekä tiedottanut kansainvälisistä solidaarisuuskysymyksistä sekä  edistänyt sosiaalisesti ja ekologisesti kestävää kehitystä Suomessa. 

Pääskyt on Emmaus Suomen ja Emmaus Euroopan jäsenjärjestö. Se on myös yksi ympäristöalan kehitysyhteistyöhankkeita rahoittavan Siemenpuu-säätiön perustajajärjestöistä Pääskyt on Kepan jäsenjärjestönä mukana Kepan organisoimassa Etelän vapaaehtoisohjelma Etvossa.

Pääskyjen tärkeimmät yhteistyökumppanit ovat Perussa ja Intiassa.

## Peru ja Cuna Nazareth
Pääskyjen toiminta on suuntautunut alusta lähtien Peruun. Limaan lähetettiin vapaaehtoisia työskentelemään Perun Emmaukseen kuuluvan Cuna Nazarethin säätiön päiväkoteihin. Yhteistyösuhde on jatkunut vuodesta 1964.

## Intia
Työ Intiassa alkoi 1967. Vuodesta 1983 kumppanina on ollut kyläkehitysjärjestö VCDS Tamil Nadun osavaltiossa. Vuosina 1987–1999 Pääskyt myös tuki Biharissa Intian alkuperäisväestön adivasialueella sijaitsevaa kyläkehitys- ja koulutuskeskus Jagriti Viharaa. Vuonna 2010 alkoi Gujaratin ja Rajasthanin osavaltioissa yhteistyö SEWA-järjestön kanssa. Intiassa työtä tehdään muun muassa kastittomien eli dalit-työläisten ja naisten organisoimisessa, kastittomien lasten epävirallisten koulujen perustamisessa ja maanviljelyn kehittämisessä.

## Palkinnot
Vuonna 2005 Pääskyt ja intialainen kyläkehitysjärjestö VCDS saivat presidentti Tarja Halosen myöntämän Kumppanuus-palkinnon, joka on Kepan myöntämä palkinto parhaalle järjestöjen kehitysyhteistyöhankkeelle.

## Lähteet

## Aiheesta muualla
*Pääskyt ry
Sampo Haapamäki

**Sampo Haapamäki** (s. 3. helmikuuta 1979) on suomalainen säveltäjä. 

Sampo Haapamäki opiskeli sävellystä Tristan Murailin johdolla New Yorkin kaupungissa Columbian yliopistossa, josta Haapamäki valmistui musiikin tohtoriksi vuonna 2012. Hän opiskeli sävellystä myös Sibelius-Akatemiassa Helsingissä Tapio Nevanlinnan ja Veli-Matti Puumalan johdolla valmistuen musiikin maisteriksi vuonna 2005. Lisäksi Haapamäki on opiskellut Leipzigissa Hochschüle für Musik und Theaterissa sävellysopettajanaan Claus-Steffen Mahnkopf. Lukuvuoden 2012–13 Haapamäki opiskeli sävellystä ja musiikkiteknologiaa IRCAMissa Pariisissa, tuutorinaan Grégoire Lorieux. 

## Teoksia

### Sinfoniaorkesterille
* Motto (2015)
* Historia (2022)

### Kamariorkesterille
* Signature (2003)
* Fresh (2004, 2007)
* Design (2005)

### Orkesterilaulut
* Synny! (2020) sopraanolle ja orkesterille
* Kohdusta (2022) sopraanolle, harpulle ja jousiorkesterille
* Rakkautemme (2022) sopraanolle ja sinfoniaorkesterille

### Konsertot
* Kirjo (2006) bassoklarinetille ja kamariorkesterille
* Velinikka (2008) neljäsosasävelaskelharmonikalle ja kamariorkesterille
* Kaksoiskonsertto Conception (2012) neljäsosasävelaskelkitaralle, neljäsosasävelaskelharmonikalle ja orkesterille 
* Neljäsosasävelaskelpianokonsertto (2017) neljäsosasävelaskelpianolle ja kamariorkesterille
* Neljäsosasävelaskelharmonikkakonsertto nro 2 (2025) neljäsosasävelaskelharmonikalle ja sinfoniettalle

### Ensembleteoksia
* Heritage (2016) Harry Partch -instrumenteista koostetulle ensemblelle 
* 24/7 (2019) neljäsosasävelaskelhuilulle, neljäsosasävelaskelklarinetille, neljäsosasävelaskelkitaralle, neljäsosasävelaskelpianolle, neljäsosasävelaskelharmonikalle, viululle ja sellolle

### Ensembleteokset/Sooloteokset elektroniikan kanssa
* Logo (2013) viululle ja 9-kanavaiselle elektroniikalle
* IDEA (2018) 11 muusikon ensemblelle ja 8-kanavaiselle elektroniikalle 

### Puhallinorkesterille
* Sight (2001)

### Big Bandille
* Style (2001)

### Kamarimusiikkia
* Sonata (2000) klarinetille, marimballe, pianolle ja harmonikalle
* Avenue (2000) alttosaksofonilla ja pianolle
* Wide (2001) klarinetille, pianolle, viululle, alttoviululle ja sellolle
* Highway (2002) huilulle ja pianolle
* Connection (2007) kahdelle viululle, alttoviululle ja sellolle

### Soolosoittimille
* Emfa (2000) tuuballe
* Tri (2000) pasuunalle
* Power (2001) harmonikalle

### Vokaalimusiikki
* Haljennut (2004) kontratenori-baritonille, viululle, alttoviululle ja sellolle
* Maailmamaa (2010) sekakuorolle ja nauhalle

## Lähteet

* Helsingin Sanomat, Vesa Sirén: Suomalaiskaksikko suunnitteli aivan uudenlaisen pianon: Cus siunatkoon, kuuntele tätä soitinta!
* Pohjoismaiden neuvoston musiikkipalkinto 2020

## Aiheesta muualla
*Säveltäjän oma sivusto
*Sampo Haapamäki Music Finlandin sivuilla
*Columbian yliopiston alumnisivu
*Teosluettelo aikajärjestyksessä Ressources.ircam
Sievä

**Sievä** on suomalainen naisen etunimi. Siitä tunnetaan myös muoto **Sievi**, joka on jäänyt harvinaisemmaksi. 

Sievä on ollut Suomessa vuoden 2019 loppuun mennessä 453 naisen nimenä. Nimen käyttö alkoi jo ennen vuotta 1900 ja on jatkunut näihin päiviin. Vuoteen 1899 mennessä nimi oli annettu 97:lle tytölle. Yli puolet Sievä-nimisistä on syntynyt vuosina 1900–1919, jolloin nimi annettiin 230 tytölle.  Vuosina 1920–1939 se annettiin 92:lle ja 1940–1959 yhdelletoista tytölle. Vuosien 1960–1979 aikana ei ole syntynyt yhtäkään suomalaista, jonka etunimi olisi Sievä, mutta sittemmin nimeä on alettu käyttää jälleen; vuosina 1980–1999 on syntynyt kuusi ja vuosina 2000–2009 seitsemän Sievää. Vuonna 2010 Sievä-nimen sai alle viisi tyttöä.

Sievi-nimen on saanut alle 152 suomalaista, joista ensimmäiset niin ikään ennen vuotta 1900, mutta suurin osa vuosina 1900–1939

Digi- ja väestötietoviraston tietojen mukaan Sievä on ollut sukunimenä 48:lla ja Sievi 86:lla suomalaisella. Nämä tiedot sisältävät vain ne henkilöt, jotka eivät ole kuolleet aiemmin kuin 1964–1968.

## Tunnettuja Sievä-nimisiä
* Sievä Juuri-Oja (o.s. *Fågel*, 1888–1972), näyttelijä
* Sievä Kauppinen (o.s. *Nordling*, 1906–2008), taidemaalari ja graafikko

## Sukunimenä
* Gabriel Sievä (1879–1939), suomalainen koristevalaja ja Pakilassa toimineen Sievän koristevalimon perustaja

## Lähteet
Raikas

**Raikas** on suomalainen miehen etunimi. Sen tarkoitus on ilmaista vanhempien lapselleen toivomia ominaisuuksia. Sen nimipäivänä oli suomalaisessa almanakassa 6. lokakuuta vuosina 1929–1949. Raikas on ollut Suomessa nimenä alle 300 henkilöllä. Suosituimmillaan se oli aikavälillä 1920–1939, jolloin sen sai 173–177 ihmistä.

Raikas tunnetaan myös sukunimenä. Digi- ja väestötietoviraston tietojen mukaan se on ollut tässä käytössä 71 suomalaisella (mukana vain ne, jotka eivät ole kuolleet aiemmin kuin 1964–1968). Tunnettuja Raikas-nimisiä henkilöitä ovat:
* Pirkko Raikas (1924–1998), viestijuoksija ja pituushyppääjä
* Teppo Raikas (1883–1916), näyttelijä, elokuvaohjaaja ja käsikirjoittaja
* Yrjö Raikas (1888–1962), yrittäjä ja äärioikeistolainen poliitikko.

Raikasta käytetään fiktiivisen henkilön nimenä ("Dödö", oikealta nimeltään Raikas Poikolainen) Matti Yrjänä Joensuun romaanissa *[[Harjunpää ja kiusantekijät]]*. 

## Lähteet
Tiburcio Carías Andino

**Tiburcio Carías Andino** (1876–1969) oli hondurasilainen sotilasjohtaja, joka toimi maansa presidenttinä vuosina 1933–1949.

Hänen valtakautensa on ollut koko Hondurasin historian pisin. Hän keskittyi suojelemaan Hondurasin horjuvaa taloutta, vahvistamaan maata sotilaallisesti, jonkin verran tieverkon parantamiseen ja oman valtansa pönkittämiseen.

## Lähteet
George Sidney

**George Sidney** (4. lokakuuta 1916 New York, New York – 5. toukokuuta 2002 Las Vegas, Nevada) oli yhdysvaltalainen elokuvaohjaaja. Elokuva-alalla hän aloitti ensin lapsinäyttelijänä, ja vuonna 1933 hän pääsi juoksupojaksi Metro-Goldwyn-Mayerille. Sidney eteni pian leikkaajaksi, ja vuonna 1935 hän oli apulaisohjaajana. Ensimmäisen lyhytkomediansa hän ohjasi vuotta myöhemmin. Pitkissä elokuvissa Sidneyn erikoisalaa olivat musiikkikomediat. Sidney jätti MGM:n 1955 ja ryhtyi itsenäiseksi tuottajaksi. Samoihin aikoihin hän myös liittyi johtajistoon Hanna-Barbera-animaatiostudiossa, jota hän oli ollut mukana perustamassa 1944.

Sidney oli neljästi ehdolla parhaan ohjauksen Oscar-palkinnon saajaksi. Hän on saanut tähden Hollywood Walk of Famelle.

## Osittainen filmografia

* *[[Laulaen maihin]]* (*Anchors Aweigh*, 1945)
* *[[Kolme muskettisoturia (vuoden 1948 elokuva)|Kolme muskettisoturia]]* (*The Three Musketeers*, 1948) 
* *[[Annie mestariampuja (elokuva)|Annie mestariampuja]]* (*Annie Get Your Gun*, 1950)
* *[[Teatterilaiva (vuoden 1951 elokuva)|Teatterilaiva]]* (*The Show Boat*, 1951), Oscar-ehdokkuus
* *[[Scaramouche – säilän sankari]]* (*Scaramouche*, 1952), Oscar-ehdokkuus
* *[[Elisabethin rakkaus]]* (*Young Bess*, 1953), Oscar-ehdokkuus
* *[[Rakkauden tähtien alla]]* (*The Eddy Duchin Story*, 1956)
* *[[Viva Las Vegas!]]* (1964)

## Lähteet

## Kirjallisuutta
*von Bagh, Peter: ”Iloa ihmisille – George Sidneyn haastattelu”, *Filmihullu* 3/1991
Michał Kościuszko

**Michał Kościuszko** (s. 20. huhtikuuta 1985) on puolalainen ralliautoilija.

## Ura
Hän aloitti uransa karting-sarjoissa 15-vuotiaana. Hän vaihtoi rallin pariin 17-vuotiaana. Vuonna 2006 Kościuszko kilpaili JWRC-sarjassa Suzukilla. Hän debytoi myös WRC-sarjassa Ruotsin rallissa jossa sijoitus oli vaatimaton 37. Seuraavana vuonna hän kilpaili Renault Cliolla. Vuonna 2008 Kościuszko ajoi jälleen Suzukilla voittaen Sardinian kilpailun sijoittuen yhteispisteissä viidenneksi. Seuraavana vuonna hän sijoittui sarjan toiseksi voittaen Argentiinan ja Portugalin kilpailut. Vuonna 2010 Kościuszko kilpaili SWRC-sarjassa Ford Fiestalla ja Skoda Fabialla. Hän saavutti muutamia palkintosijoja sijoittuen sarjan viidenneksi. Vuonna 2011 Kościuszko kilpailee PWRC-sarjassa Mitsubishi Lancerilla. Hän saavutti ensimmäiset WRC-pisteensä Australian rallissa, jossa hän ajoi seitsemänneksi saavuttaen kuusi pistettä.

## Lähteet
Hyvinkään VPK

**Hyvinkään VPK** on vuonna 1902 perustettu sopimuspalokunta. Hyvinkään VPK toimii Keski-Uudenmaan alueella.
Vuonna 2009 Hyvinkään VPK muutti uusiin tiloihin Kalevankadulle. Tätä ennen asema sijaitsi Hyvinkäänkylässä.

## Kalusto
*sammutusyksikkö R KU 841
*säiliöyksikkö R KU 843
*miehistönkuljetusyksikkö R KU 847

## Lähteet

## Aiheesta muualla
*Hyvinkään VPK:n kotisivu
Petru Lucinschi

**Petru Lucinschi** (27. tammikuuta 1940 Rădulenii Vechi, Romania,  nyk. Moldovassa) oli Moldovan 2. presidentti 1996–2001.

Lucinschi teki uransa Moldavian SSR:ssa, jossa hän nousi 1989 puolueen pääsihteeriksi. Vuonna 1991 hän siirtyi Moskovaan, jossa hänet valittiin NKP:n keskuskomitean sihteeriksi.

Vuosina 1993-1997 hän oli Moldovan parlamentin puhemies. Hänet valittiin maan toiseksi presidentiksi 1996. Moldovassa parlamentti valitsee presidentin neljän vuoden kaudelle. Vuonna 2000 parlamentti ei kuitenkaan saanut sovittua Lucinschin seuraajasta, joten  Lucinschi määräsi 2001 ennenaikaiset vaalit, joiden jälkeen parlamentti valitsi presidentiksi Vladimir Voroninin.

## Lähteet
Iconoclast

__NOTOC__
**Iconoclast** on Symphony X:n kahdeksas studioalbumi, joka julkaistiin 17. kesäkuuta 2011.

Albumi nousi Yhdysvalloissa Billboard 200 -listan sijalle 76. Suomessa se debytoi virallisen albumilistan sijalla 25.

## Kappaleet
#
#
#
#
#
#
#
#
#

## Kokoonpano
* Russell Allen ‎– laulu
* Jason Rullo ‎– rummut
* Michael LePond ‎– bassokitara
* Michael Pinnella ‎– kosketinsoitin
* Michael Romeo ‎– kitara, tuottaja, äänittäjä

### Tuotanto
* Jens Bogren ‎– miksaaja, masteroija
* Warren Flanagan ‎– kansikuva, piirrokset
* Peter Ruttan ‎– graafinen suunnittelu, layout

## Arvostelut
* AllMusic: 
* Imperiumi.net: 
* Metal Storm: 
* Soundi: 

## Lähteet

## Aiheesta muualla
* 
* Iconoclast discogs.com -sivustolla
* Symphony X:n kotisivu
Henrik II Äpärä

**Henrik II Äpärä** (esp. *El de las Mercedes, Enrique de Trastamara, Enrique el Bastardo, Enrique el Fratricida, Enrique, conde de Trastámara);* (1333 — 29. toukokuuta 1379, Burgos, Kastilian kruunu) oli Kastilian kuningas vuosina 1369–1379. 

## Suku
Hän oli yksi Alfonso XI:n kymmenestä aviottomasta lapsesta Leonor de Guzmánin kanssa. Hänen velipuolensa oli Pietari I Julma. Hän oli Trastámara-suvun kantaisä. 

## Kuningas
Henrik nousi kapinaan velipuoltaan Pietaria vastaan, mutta joutui tappiolle. Henrik pakeni Ranskaan, josta hän pyysi ja sai tukea. Hän hyökkäsi Kastiliaan Ranskan avustuksella vuonna 1366 ja hänet kruunattiin kuninkaaksi Burgosissa. Samanaikaisesti Pietari liittoutui englantilaisen Edvard Mustan prinssin kanssa, jonka avustuksella Pietari löi Henrikin Nájeran taistelussa 3. huhtikuuta 1367. Kun Pietari ei halunnut maksaa luvattua summaa Mustalle prinssille, tämä liittyi ranskalaisten puolelle ja Pietari I jäi lopulta tappiolle. Hän sai lisää apua Ranskalta ja vangitutti Pietarin, jonka hän murhasi 23. maaliskuuta 1369.

Kuninkaana Henrik II joutui kohtaamaan surmatun velipuolensa kannattajat ja ulkoisia vihollisia. Näitä vastaan taistellessaan hän joutui turvautumaan Bertrand du Guesclinin apuun. Hän onnistui lyömään Granadan joukot ja tekemään vuonna 1371 rauhan Portugalin kanssa. Seuraavaksi hän ryhtyi kukistamaan viimeistä merkittävää vastustajaansa Martín López de Córdobaa. Lupauksista huolimatta López de Córdoba teloitettiin antautumisen jälkeen.

Legitimistinen väite hyväksyttiin Galiciassa, Portugalissa, jonne hän hyökkäsi; ja hänen täytyi myös puolustaa itseään Leicesterin herttua John of Gauntia vastaan, joka oli naimisissa Pedro I:n tyttären kanssa. Hän murskasi vastustuksen ja palkitsi kannattajansa. Hän toi Ranskasta perinnölliset herttuan ja markiisin tittelit, joihin kuului omaisuus, luoden sukulaisistaan ​​ja kannattajistaan ​​suurmiesten luokan. Näin hän sai El de las Mercedes -tittelin.

## Lähteet
*
*
*

### Viitteet
Martín López de Córdoba

**Martín López de Córdoba** oli viimeinen Kastilian  kuninkaan Pietari I Julman tukija, joka kykeni vastustamaan Henrik II Äpärää. Martín López de Córdoba piti Sevillan lähellä hallussaan Carmonan linnaa, missä olivat Pietarin aarteet sekä kaksi kuolleen kuninkaan aviotonta poikaa. Vuonna 1371 Henrik  II oli vallannut koko maan, ja tajuttuaan tilanteensa epätoivoisuuden Martín López de Córdoba suostui antautumaan. Antautumisen ehtona oli hänen ja Pietari I Julman poikien vapaa pääsy ulkomaille. Sopimusta kuitenkin rikottiin räikeästi, ja ranskalaisia joukkoja komentanut Bertrand du Guesclin vangitsi miehet ja teloitutti heidät. Bertrand, joka itse oli petollisin lupauksin houkutellut Pietari I Julman kuolemaan, sanoi López de Córdoballe: "Enkö minä varoittanut sinua, että vastarintasi johtaa tähän", mihin vanki vastasi: "Parempi kuolla laillani uskollisena, kuin elää petturina niin kuin sinä".

## Lähteet
*

### Viitteet
Buddha Air

**Buddha Air** on nepalilainen lentoyhtiö, joka lentää pääosin kotimaan lentoja. Yhtiön kotikenttä on Tribhuvanin kansainväliseltä lentoasema Kathmandussa.

Lentoyhtiön pienkone Beechcraft 1900D syöksyi maahan 25. syyskuuta 2011. Onnettomuudessa kuolivat koneessa olleet 19 ihmistä, joista 16 oli matkustajia.

## Lähteet

## Aiheesta muualla

*Yrityksen verkkosivu
Shayla

**Shayla** voi tarkoittaa seuraavia:

* shayla, arabialainen naisen päähine
* Shayla, naisen etunimi, Sheila-nimen muunnos.
Ureakierto

**Ureakierto** on aineenvaihduntareitti, jonka tehtävänä on poistaa elimistöstä ylimäärä ammoniakkia urean muodossa. Ureakierto on ensimmäinen löydetty syklinen aineenvaihduntareitti ja sen löysivät Hans Krebs ja Kurt Hanseleit vuonna 1932.

## Merkitys
Eliöt tuottavat ammoniakkia aminohappojen aineenvaihdunnan seurauksena. Ammoniakin kertyminen elimistöön eli hyperammonemia aiheuttaa vaurioita muun muassa eläinten keskushermostossa. Kalat ja eräät muut vesieläimet pystyvät erittämään ammoniakin veteen, mutta nisäkkäät, matelijat ja linnut muuttavat sen vähemmän myrkyllisiksi yhdisteiksi.

## Ureakierron reaktiot
Ureakierto tapahtuu pääasiassa maksan soluissa ja vähäisemmässä määrin myös munuaisissa. Osa reaktioista tapahtuu mitokondrion matriisissa ja osa sytoplasmassa.


::**Ureakierron reaktiot muodostavat syklin**

1 L-ornitiini2 karbamoyylifosfaatti3 L-sitrulliini4 argininomeripihkahappo5 fumaarihappo6 L-arginiini7 urea L-Asp L-aspartaamihappoCPS-1 karbamoyylifosfaattisyntaasiOTC OrnitiinitranskarbamylaasiASS arginiinimeripihkahapposyntaasiASL argininosukkinaattilyaasiARG1 arginaasi


Ureahappokierron kokonaisreaktio voidaan kirjoittaa muodossa:
:Aspartaamihappo + NH3 + CO2 + 3 ATP + H2O → urea + fumaarihappo + 2 ADP + AMP + 2 Pi + PPi

## Ureahappokierron säätely ja sairaudet
Ureahappokierron nopeuden määrävä entsyymi on karbamoyylifosfaattisyntaasi ja se on reitin tärkein säätelykohta. Entsyymi tarvitsee toimiakseen kofaktorikseen N-asetyyliglutamiinihappomolekyylin, jota muodostuu glutamiinihaposta ja asetyylikoentsyymi-A:sta N-asetyyliglutamaattisyntetaasin katalysoimana. Muodostuminen on nopeaa erityisesti proteiinipitoisen aterian jälkeen, joten myös ureakierto on tällöin aktiivinen.

Ureahappokiertoon osallistuvien entsyymien puutostilat ovat suhteellisen harvinaisia. Puutostilat johtuvat perinnöllisistä mutaatioista, minkä vuoksi jotain entsyymiä ei tuoteta elimistössä tai entsyymi on toimimaton. Jokaiselle ureakierron osana toimivalle entsyymille on tavattu puutostilasta kärsivä potilas. Puutostilasta johtuva hyperammonemia aiheuttaa neurologisia oireita, kuten epilepsiaa ja jopa kuoleman. Hyperammonemian lisäksi elimistöön voi kertyä glutamiinia, glysiiniä, ornitiinia, sitrulliinia ja argininomeripihkahappoa. Puutostiloja hoidetaan oikeanlaisella ruokavaliolla ja lisäksi bentsoehappo-, fenyylietikkahappo- tai natriumfenyylibutyraattilääkityksellä. Nämä poistavat elimistöstä ammoniakkia muodostamalla yhdisteitä glysiinin ja glutamiinin kanssa. Esimerkiksi bentsoehappo muodostaa glysiinin kanssa hippurihappoa ja fenyylietikkahappo glutamiinin kanssa fenyyliasetyyliglutamiinia.

## Lähteet

## Aiheesta muualla
Hotelli Ukraina

**Radisson Royal Hotel** (), alun perin **Hotelli Ukraina** () on viiden tähden luksushotelli Moskovan kaupungissa Moskvajoen varrella Venäjällä. Hotellin rakensivat vuosina 1953–1957 saksalaiset sotavangit. Rakennus edustaa stalinistista arkkitehtuuria. Hotelli on yksi samaan tyyliin rakennetusta seitsemästä sisaresta, joita on kutsuttu myös nimellä ”Stalinin torahampaat”.  Hotellin arkkitehteinä toimivat neuvostoliittolaiset arkkitehdit Arkadi Mordvinov ja Vjatšeslav Oltarževski. Rakennuksessa on 34 kerrosta ja 497 huonetta, ja se on 198 metriä korkea.   Nykyään hotelli on osa belgialaista The Rezidor Hotel Group -hotelliketjua. Yksityiset sijoittajat Zarah Ilijev ja God Nisanov omistavat hotellin.

Hotelli Ukraina oli maailman suurin hotelli vuosina 1957–1976, kunnes Westin Peachtree Plaza Hotel valmistui Yhdysvaltoihin. Vuosien 2007–2010 aikana hotelli remontoitiin kokonaan. Remontin kustannukset olivat noin 300 miljoonaa Yhdysvaltain dollaria. Remontin yhteydessä hotellista poistettiin kaikki Stalinin kuvat ja patsaat mutta säästettiin melkein kaikki neuvostoaiheiset maalaukset ja patsaat. Ennen remontin alkamista hotellissa oli tuhat huonetta, mutta remontin jälkeen jäi jäljelle vain 497 huonetta, kun huoneita suurennettiin. Yöpyminen hotellissa maksaa noin 500 euroa yöltä. Hotellissa on myös useita ravintoloita, muun muassa Veranda Restaurant, Lobby Bar, FARSI Restaurant, Tatler Club Restaurant, Buono Restaurant, Beefbar Junior ja Troubadour Karaoke Bar. Hotellissa on myös laaja kirjakokoelma, josta löytyy kirjoja myös englannin kielellä. Hotellissa on myös kolme kuntosalia, kaksi uima-allasta ja sauna.

## Hotellin taidekokoelmat

Moskovan Radisson Royal Hotelissa on yli 1&nbsp;200 alkuperäistä neuvostotaulua. Hotellin aulan katossa on suuri dioraama eli näyttävä kommunistihenkinen maalaus työläisistä.

Hotellin aulassa on pienoismalli Moskovan kaupungista. Pienoismalli rakennettiin vuonna 1977. Pienoismallissa ovat Punainen tori, Kreml ja muutama rakennus sen ympäriltä.

## Hotellin palkinnot

Moskovan Radisson Royal Hotel on voittanut monia palkintoja, muun muassa Russia's Leading Luxury Hotel -palkinnon vuonna 2011.

**Moskovan Radisson Royal Hotelin palkinnot**:

**2010**
* Seven Stars and Stripes Oraginsationin myöntämä Society-Extraordinary Award 
* World Travel Awardsin myöntämä Russia’s Leading Luxury Hotel 2010 
* Kansainvälisillä DENKMAL-messuilla myönnetty palkinto Best Restoration, Historical and Cultural Preserved Object - 2010 

**2011**
* Russia's Leading Luxury Hotel 2011
* Europe's Leading Luxury Business Hotel 2011
* TripAdvisorin myöntämä Certificate of Excellence
* Conde Nast Travellerin myöntämä paikka The Hot List 2011:llä

## Lähteet

## Aiheesta muualla

* Radisson Royal Hotel, Moscow - Radisson Royal Hotel, Moscow viralliset sivut
Erik Schlopy

**Erik Schlopy** (s. 21. elokuuta 1972 Buffalo, New York) on yhdysvaltalainen alppihiihtäjä.

Schlopy kilpaili ensimmäisen kerran alppihiihdon maailmancupissa Val d’Isèressa 5. joulukuuta 1992 sijoittuen supersuurpujottelussa 24:nneksi. Kymmenen parhaan joukkoon hän sijoittui ensimmäisen kerran Yongpyongin pujottelussa helmikuussa 2000 oltuaan yhdeksäs. Palkintokorokkeelle Schlopy nousi ensimmäisen kerran Bormion suurpujottelussa joulukuussa 2000 oltuaan toinen. Hän sivusi uransa parasta sijoitustaan oltuaan toinen myös Åren suurpujottelussa maaliskuussa 2001. Kaudella 2000–2001 hän sijoittui suurpujottelun kokonaispisteissä kolmanneksi.

St. Antonin MM-kilpailuissa 2001 Schlopy oli pujottelussa 21:s. St. Moritzin MM-kilpailuissa 2003 hän saavutti pronssia suurpujottelussa selvitettyään toisen laskun nopeimmalla ajalla. Pujottelussa hän laski 15:nneksi. Bormiossa 2005 Schlopy oli suurpujottelussa 17:s.

Olympialaisissa Schlopy kilpaili kolmesti, sijoituttuaan parhaimmillaan 13:nneksi pujottelussa Salt Lake Cityssä 2002 ja suurpujottelussa Torinossa 2006.

Schlopy on naimisissa uinnin olympiavoittajan, Summer Sandersin kanssa.

## Lähteet
Pietari IV (Aragonia)

**Pietari IV** eli **Pietari Julma** (5. syyskuuta 1319 Balaguer, Katalonia – 5. tammikuuta 1387 Barcelona) oli Aragonian kuningas vuosina 1336–1387 isänsä Alfonso IV:n jälkeen. Pietarin äiti Teresa de Entenza oli kuollut lapsivuoteeseen, ja Alfonso IV:n toinen vaimo Eleonoora Kastilialainen vaati pojalleen Ferranille osuutta perinnöstä. Vuonna 1332 Alfonso IV antoikin Ferranille ensin Tortosan ja sitten Valencian. Kun sitten Alfonso IV kuoli ja Pietari nousi 16-vuotiaana valtaan, hän yritti vangita äitipuolensa Eleonooran, joka kuitenkin onnistui pakenemaan Kastiliaan.

Pietari IV taisteli Mallorcan herruudesta sekä kohtasi kapinoita vuonna 1354 Sardiniassa ja vuonna 1355 Sisiliassa. Pitkä taistelu Kastiliaa vastaan vuosina 1356–1366 leimasi kuitenkin Pietarin hallituskautta. Hän asettui tukemaan Pietari I Julman velipuolen Henrik Trastámaralaisen kruununvaatimuksia saatuaan sitä ennen lupauksen laajoista Kastilian alueista. Sota kuitenkin osoittautui tuhoisaksi Aragonialle, ja valtakunnan pelasti ainoastaan ranskalaisen Bertrand du Guesclinin joukot. Henrik Äpärä ei kyennyt maksamaan Pietari IV:lle lupaamiaan maksuja ja lopulta Aragonia irrottautui satavuotisesta sodasta ja pysytteli puolueettomana.

Kuninkaana Pietarin kuoleman jälkeen seurasi hänen poikansa Juhana I.
## Lähteet

*
*

### Viitteet
José Pamplona

**José Pamplona Lecuanda** (6. helmikuuta 1911 San Luis Potosí, San Luis Potosí – ?) oli meksikolainen koripalloilija. Hän osallistui Berliinin kesäolympialaisiin 1936 ja kuului pronssia voittaneeseen Meksikon joukkueeseen. Hän pelasi yhdessä ottelussa.

## Lähteet
Taxi 4

**Taxi 4** on Gérard Krawczykin ohjaama ranskalainen elokuva vuodelta 2007 ja sen pääosassa on Samy Naceri. 

## Rooleissa

## Aiheesta muualla
* Virallinen sivusto  
* 
*
Vogue (täsmennyssivu)

**Vogue** voi viitata:

**[[Vogue]]*, muotilehti
**''Vogue'', brittipainos
* Vogue, italialainen aurinkolasimerkki
* Vogue, savukemerkki
*Singer Vogue, automalli (myyty myös Hillman-, Sunbeam- ja Chrysler-merkkisenä)
*Sauna Vogue, homosauna Helsingissä.

## Musiikki ja tanssi
* ''Vogue'', Madonnan kappale
* ''Vogue'', KMFDM:n kappale
* ''Vogue'', Ayumi Hamasakin kappale
* *In Vogue*, Japan-yhtyeen kappale
* Vogue, tanssityyli
* Vogue Records, yhdysvaltalainen levy-yhtiö
* Disques Vogue, ranskalainen levy-yhtiö
* The Vogue, yhdysvaltalainen rockyhtye
* En Vogue, yhdysvaltalainen R&B-kvartetti
* *[[In Vogue]]*, Drop Deadin albumi ja kappale.

## Katso myös
* Vogüé (täsmennyssivu)
Raúl Corriveau

**Raúl Corriveau** PME (27. kesäkuuta 1930 – 30. joulukuuta 2025 Montreal) oli Hondurasissa toiminut kanadalainen roomalaiskatolinen piispa. Hänet vihittiin papiksi 1. heinäkuuta 1956 ja nimitettiin Cholutecan hiippakunnan koadjuuttoripiispaksi 25. elokuuta 1980. Piispaksi vihkiminen seurasi 8. joulukuuta. Pääkonsekraattorina toimi Héctor Enrique Santos Hernández, jota avustivat Marcel Gérin y Boulay ja Óscar Andrés Rodríguez Maradiaga.

14. huhtikuuta 1984 Corriveausta tuli Cholutecan piispa, jona hän toimi, kunnes jäi eläkkeelle 17. joulukuuta 2005.

## Lähteet
FC Vaslui

**FC Vaslui** on ammattilaisjalkapalloseura Vasluista, Romaniasta. Vuonna 2002 perustetun seuran edustusjoukkue pelaa Romanian pääsarjassa Liga I:ssä. Se on parhaimmillaan sijoittunut sarjassa toiseksi kaudella 2011–2012. Kaudella 2011–2012 seura selviytyi ensimmäistä kertaa Eurooppa-liigan lohkovaiheeseen.
Jesús Olmos

**Jesús "El Tuto" Olmos Moreno** (20. heinäkuuta 1910 Chihuahua, Chihuahua – 25. lokakuuta 1988 Chihuahua, Chihuahua) oli meksikolainen koripalloilija. Hän osallistui Berliinin kesäolympialaisiin 1936 ja kuului pronssia voittaneeseen Meksikon joukkueeseen. Hän pelasi kaikissa seitsemässä ottelussa.

## Lähteet
Luettelo maailman painavimmista ihmisistä

Tämä artikkeli käsittää **luettelon maailman painavimmista ihmisistä**. Luettelossa ovat mukana ne henkilöt, jotka ovat painaneet yli 450 kilogrammaa.

## Katso myös
*Billy ja Benny McCrary, Guinnessin ennätysten kirjan mukaan maailman painavimmat kaksoset
*Edward Bright (1721–1750) ja Daniel Lambert (1770–1809), englantilaiset miehet olivat kuuluisia aikanaan ylipainostaan
*Yokozuna, painavin painija (267 kg)

## Lähteet
Juhana I (Aragonia)

**Juhana I** (27. joulukuuta 1350 – 16. toukokuuta 1395) oli Aragonian kuningas vuosina 1387–1395 isänsä Pietari IV:n jälkeen. Kuninkaana hän keskittyi metsästykseen, musiikkiin ja kirjallisuuteen ja jätti hallinnon hoidon vaimolleen ja suosikeilleen. Juhana kuoli pudottuaan hevosen selästä, jolloin hänen nuorempi veljensä, Sisilian käskynhaltija Martin I tunnustettiin kuninkaaksi.  Tämän kuoleman jälkeen Juhanan sisarenpoika Kastilian Ferdinand I nousi vuonna 1412 Aragonian kuninkaaksi.

## Lähteet

*

### Viitteet
Ái Vân

**Ái Vân** (s. 1954 Hanoi, Vietnam) on vietnamilainen iskelmälaulaja, joka tunnettiin parhaiten kultakaudellaan, 1970–80-luvuilla. Ái Vân opiskeli musiikkia Hanoin konservatoriossa vuosina 1969–1978. Vuonna 1990 hän alkoi esiintyä Saksassa ja Yhdysvalloissa. Vasta vuonna 2002 hän palasi takaisin Vietnamiin. Vuonna 2016 hän julkaisi kolmesataasivuisen omaelämäkertansa.

## Lähteet

*Elämäkerta 

### Viitteet
Director’s Cut (albumi)

**Director’s Cut** on laulaja-lauluntekijä Kate Bushin albumi vuodelta 2011. Albumista on julkaistu tavallinen painos sekä erikoispainos, joka sisältää myös albumit *[[The Sensual World]]* ja *[[The Red Shoes (albumi)|The Red Shoes]]*.

Albumi debytoi Suomen virallisen listan sijalla 8.

## Taustaa
Albumi sisältää uusia versioita Bushin aiempien albumien *[[The Sensual World]]* ja *[[The Red Shoes (albumi)|The Red Shoes]]* kappaleista. Kappaleet ”This Woman's Work”, ”Rubberband Girl” ja ”Moments of Pleasure” nauhoitettiin kokonaan uudelleen. Muut kappaleet ovat uudelleen sovitettuja ja miksattuja versioita vanhoista kappaleista.

Kappale ”The Sensual World” julkaistiin albumilla nimellä ”Flower of the Mountain”. Kappaleessa on uudet sanat, jotka ovat peräisin James Joycen teoksesta *[[Odysseus (kirja)|Odysseus]]*. Bush olisi halunnut käyttää Joycen tekstiä jo kappaleen alkuperäisessä versiossa, mutta ei saanut tuolloin lupaa siihen. 

Albumilta julkaistiin singlenä kappale *Deeper Understanding*. Siihen tehtiin myös musiikkivideo. 

## Kappaleet
# Flower of the Mountain – 5:15
# Song of Solomon – 4:45
# Lily – 4:05
# Deeper Understanding – 6:33
# The Red Shoes – 4:58
# This Woman's Work – 6:30
# Moments of Pleasure – 6:32
# Never Be Mine – 5:05
# Top of the City – 4:24
# And So Is Love – 4:21
# Rubberband Girl – 4:37

## Arvostelut
* Allmusic: 
* Desibeli.net: 
* Entertainment Weekly: B+
* The Guardian: 
* Metacritic: 80/100
* Nuorgam: 70/100
* Pitchfork Media: 7.3/10
* Soundi: 

## Lähteet

## Aiheesta muualla
* The Official Site of Kate Bush – Director's Cut
50 Words for Snow

**50 Words for Snow** on laulaja-lauluntekijä Kate Bushin kymmenes studioalbumi, joka ilmestyi 21. marraskuuta 2011. Se debytoi Suomen virallisen listan sijalla 11, yltäen parhaimmillaan sijalle 8 toisella listaviikollaan.

## Taustaa
Albumi on toinen julkaisu Kate Bushin omalta levy-yhtiöltä Fish People. Se sisältää seitsemän täysin uutta kappaletta toisin kuin Bushin edellinen julkaisu *[[Director’s Cut (albumi)|Director’s Cut]]* , joka koostui vanhojen kappaleiden uusista versioista. Kestoltaan *50 Words for Snow* on 65 minuutin pituinen. 

Albumilta julkaistiin singlenä kappale "Wild Man". Kappale kertoo lumimieslegendoista. Bush on kertonut, että albumin nimi *50 Words for Snow* tulee myytistä, jonka mukaan eskimoilla on 50 sanaa lumelle.

Kappaleessa "Snowed In at Wheeler Street" laulaa Bushin lisäksi Elton John. Näyttelijä Stephen Fry esiintyy puolestaan kappaleessa "50 Words for Snow".

## Kappaleet
# Snowflake – 9:55
# Lake Tahoe – 11:26
# Misty – 13:49
# Wild Man – 7:03
# Snowed in at Wheeler Street – 8:11
# 50 Words for Snow – 8:10
# Among Angels – 6:55

## Arvostelut
* Metacritic: 85/100
* AllMusic: 
* Entertainment Weekly: A–
* Pitchfork: 8.5/10
* Rumba: 

## Lähteet

## Aiheesta muualla
* The Official Site of Kate Bush – 50 Words for Snow
FMA I.A.e 33 Pulqui II

**FMA IAe 33 Pulqui II** oli argentiinalainen yksimoottorinen yksipaikkainen suihkuhävittäjä. Koneen suunnitteli Saksasta toisen maailmansodan jälkeen Argentiinaan muuttanut Kurt Tank, joka oli jo sodan loppupuolella suunnitellut Focke-Wulf Ta 183 -hävittäjää Saksan Luftwaffelle.

Nykyään koneen alkuperäistä prototyyppiä säilytetään Argentiinan kansallisessa ilmailumuseossa.